Woordverwerker-pionier sterf op 93 | Netwerk24
17 Desember 2018 22:27
Evelyn Berezin, wat die eerste gerekenariseerde woordverwerker ontwerp het, is Saterdag in die ouderdom van 93 in New York oorlede.
Limfoomkanker is by Berezin gediagnoseer, maar sy wou nie behandeling daarvoor ondergaan nie, berig The New York Times.
Berezin was ’n pionier in die rekenaarwêreld, waarby vroue nie juis betrokke was nie.
Sy het in 1969 die eerste gerekenariseerde woordverwerker ontwerp en was ook die stigter en president van die Redactron Corporation, die eerste tegnologiemaatskappy wat uitsluitlik by die vervaardiging en die bemarking daarvan betrokke was.
As Berezin nie die voortou in innovasie geneem het nie, sou daar nie ’n Bill Gates, Steve Jobs of internet bestaan het nie, meen die Britse skrywer en entrepreneur Gwyn Headly.
Computerhistory het in geskiedenisboeke gaan rondsnuffel en vasgestel dat Berezin in 1976 deur die tydskrif BusinessWeek as een van Amerika se top-100 sakevroue aangewys.
Wat dié prestasie nog meer uitsonderlik maak, is dat Berezin die enigste sakevrou in die top-100 was wat ook aan die stuur van ’n tegnologiese maatskappy was.
The Washington Post berig dat Berezin voor haar sukses met die wêreld se eerste woordverwerker ook verantwoordelik was vir die ontwikkeling van rekenaarstelsels vir onder meer banke, lugdienste en aandelebeurse.
Pioneering female entrepreneur and technologist Evelyn Berezin inventor of the word processor and the first ever flight booking system died this week aged 93. A successful businesswoman as well as ... pic.twitter.com/KfCshUFfUq
— Six Trends (@sixtrends) December 14, 2018
A software pioneer has died. Evelyn Berezin was the creator and entrepreneur of the first word processor. She was 93. #womenintech https://t.co/AjqbmaWLUO
— Brian Espinosa (@brianespinosa) December 12, 2018
Meer oor: New York | Kanker | Rekenaar